Srednji zapad (SAD)
Srednji Zapad (engleski: Midwest ili Midwestern United States) je prema definiciji Američkog biroa za popis stanovništva jedna od četiri geografske regije u SAD-u. Iako je geografski na sjeveru, i više istočno nego zapadno, termin se odnosi na činjenicu da je region na pola puta ka suprotnoj obali kada se ide direktno na zapad iz Nove Engleske i New Yorka, gdje je termin i nastao. Danas se to područje naziva Midwest u dijelovima svijeta gdje se govori na engleskom jeziku. Regija Srednji Zapad se sastoji od 12 država na srednjem sjevernom i sjeveroistočnom dijelu SAD-a: Illinois Indiana Iowa Južna Dakota Kansas Michigan Minnesota Missouri Nebraska Ohio Sjeverna Dakota Wisconsin Zbog svog geografskog položaja i odnosa sa Michiganom, Ontario se često dovodi u vezu s ovom regijom. Popis stanovništva 2012. godine u SAD-u je utvrdio podatak o 65,377,684 stanovnika na Srednjem Zapadu.